РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/142-19

12. јун 2019. године

Б е о г р а д

З А П И С Н И К

61. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 10. ЈУНА 2019. ГОДИНЕ

Седница је почела у 12,00 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Михаило Јокић, Ђорђе Комленски, др Александар Мартиновић, Милетић Михајловић, Балинт Пастор и Марко Парезановић.

Осим чланова Одбора, седници су присуствовали и Србислав Филиповић, заменик члана Јована Палалића и Александра Мајкић, заменик члана Биљане Пантић Пиља.

 Седници нису присуствовали чланови Одбора: Жарко Мићин, Наташа Мићић, Душан Петровић, Срето Перић, Вјерица Радета, нити њихови заменици.

Седници су присуствавали и Зорица Стојшић,заменик Републичког јавног тужиоца; Сандра Кулезић и Татјана Лагумџија,изборни чланови Државног већа тужилаца из реда јавних тужилаца; Иван Јовичић, заменик председника Високог савета судства  и изборни члан из реда судија и Бранка Томашевић, помоћник секретара Високог савета судства.

Председник Одбора је констатовао да су испуњени услови за рад и пуноважно одлучивање и предложио да се промени редослед тачака предложеног дневног реда, тако што би прво била размотрена тачка 3., док би тач. 1. и 2. постале тач. 2. и 3. као и да Одбор обави заједнички јединствени и начелни претрес о тач. 1. и 4., те да се обави заједнички јединствен и начелни претрес тач. 2, 3. и 5.

Чланови Одбора су **једногласно** усвојили овај предлог, након чега је председавајући предложио, а чланови Одбора су **једногласно** утврдили следећи

Д н е в н и р е д :

1. Разматрање Годишњег извештаја о раду Високог савета судства за 2018. годину (број: 02-469/19 од 15. марта 2019. године);
2. Разматрање Извештаја о раду јавних тужилаштава на сузбијању криминалитета и заштити уставности и законитости у 2018. години (број: 02-1430/19 од 3. априла 2019. године);
3. Разматрање Извештаја о раду Државног већа тужилаца за 2018. годину (број: 02-1425/19 од 2. априла 2019. године);
4. Разматрање Предлога одлуке о избору судије који се први пут бира на судијску функцију, који је поднео Високи савет судства (број 119-1778/19 од 4. јуна 2019. године);
5. Разматрање Предлога одлуке о избору заменика јавног тужиоца, који је поднело Државно веће тужилаца (број 119-1771/19 од 3. јуна 2019. године);
6. Разно.

 Пре преласка на рад по тачкама утврђеног дневног реда председавајући је ставио на гласање, а чланови Одбора су **већином гласова** усвојили Записник 57. седнице, одржане 13. маја 2019. године; док су Записник са 58. седнице, одржане 17. маја 2019. године; Записник 59. седнице, одржане 22. маја 2019. године и Записник 60. седнице, одржане 24. маја 2019. године, **једногласно** усвојили.

**ОБЈЕДИЊЕНА РАСПРАВА** – Разматрање Годишњег извештаја о раду Високог савета судства за 2018. годину (број: 02-469/19 од 15. марта 2019. године) и Разматрање Предлога одлуке о избору судије који се први пут бира на судијску функцију, који је поднео Високи савет судства (број 119-1778/19 од 4. јуна 2019. године).

 Председавајући је отворио расправу у вези са овим тачкама дневног реда, па како се нико није јавио за реч закључио је расправу, након чега се приступило гласању.

**ПРВА ТАЧКА** - Разматрање Годишњег извештаја о раду Високог савета судства за 2018. годину (број: 02-469/19 од 15. марта 2019. године).

 Председавајући је ставио на гласање предлог:

 -да Одбор за правосуђе, државну управу и локалну самоуправу констатује да је Годишњи извештај о раду Високог савета судства за 2018. годину, поднет Народној скупштини на основу члана 13. алинеја 23. Закона о Високом савету судства;

 -да Одбор констатује да је Високи савет судства у Годишњем извештају о раду за 2018. годину целовито представио активности Савета које произлазе из Уставом и законом утврђеног положаја Високог савета судства као независног и самосталног органа који обезбеђује и гарантује независност и самосталност судова и судија;

 -да Одбор предложи Народној скупштини да прихвати Годишњи извештај о раду Високог савета судства за 2018. годину;

 -да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** усвојили наведенe предлогe.

**ЧЕТВРТА ТАЧКА** - Разматрање Предлога одлуке о избору судије који се први пут бира на судијску функцију, који је поднео Високи савет судства (број 119-1778/19 од 4. јуна 2019. године).

 Председник Одбора је ставио на гласање предлог:

 -да Одбор за правосуђе, државну управу и локалну самоуправу констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама;

 -да Одбор одлучи да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Великом Градишту, Основни суд у Зрењанину, Основни суд у Ивањици, Основни суд у Краљеву, Основни суд у Крушевцу, Основни суд у Мионици, Основни суд у Рашки, Привредни суд у Ужицу, Привредни суд у Зајечару, Привредни суд у Крагујевцу, Прекршајни суд у Бачкој Паланци, Прекршајни суд у Зајечару, Прекршајни суд у Крушевцу, Прекршајни суд у Нишу, Прекршајни суд у Пироту, Прекршајни суд у Руми, Прекршајни суд у Чачку;

 -да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** усвојили наведене предлоге.

**ОБЈЕДИЊЕНА РАСПРАВА -** Разматрање Извештаја о раду јавних тужилаштава на сузбијању криминалитета и заштити уставности и законитости у 2018. години (број: 02-1430/19 од 3. априла 2019. године); Разматрање Извештаја о раду Државног већа тужилаца за 2018. годину (број: 02-1425/19 од 2. априла 2019. године); Разматрање Предлога одлуке о избору заменика јавног тужиоца, који је поднело Државно веће тужилаца (број 119-1771/19 од 3. јуна 2019. године).

 Председавајући је отворио расправу у вези са овим тачкама дневног реда, у којој су учествовали доц. др Михаило Јокић, Зорица Стојшић и Петар Петровић.

**Михаило Јокић** је поставио питање у вези са процедуром и поступком решавања предмета пред Основним и Вишим јавним тужилаштвом у Ваљеву и указао на појаву да се исти предмет у више наврата враћа из Вишег у Основно јавно тужилаштво и обрнуто, као и да се предмети шаљу у Београд.

**Зорица Стојшић** је у одговору на постављено питање рекла да је након ступања на снагу Закона о организацији и надлежности државних органа у сузбијању организованог криминала, тероризма и корупције образоване радне групе при Вишем јавном тужилаштву у Београду, Краљеву, Новом Саду и Нишу, у посебним одељењима за сузбијање криминала и корупције. Рекла је да Основно и Више јавно тужилаштво у Ваљеву потпада под надлежност Апелационог јавног тужилаштва у Београду, па се о предметима по кривичним делима из наведеног закона одлучује у посебном одељењу за борбу против корупције. Указала је да су све кривичне пријаве по предметима по којима није покренут кривични поступак, пребачене у посебно одељење за борбу против корупције, тако што је извршен њихов попис, у складу са наведеним законом. Нагласила је да посебно одељење нема приоритете, те да се сви предмети подједнако обрађују у складу са Законом, као и да је поступак у коме више тужилаштво тражи појашњења од основног, легитиман и није временски и бројчано ограничен.

 **Петар Петровић** је истакао да се не може водити расправа о појединачним предметима и предложио да буде искоришћен институт посланичког питања, како би се од надлежних затражила прецизнија објашњења. Таакође, указао је на независност и судова и тужилаштава у вршењу судске гране власти.

 Како се више нико није јавио за реч председавајући је закључио расправу, након чега се приступило гласању.

**ДРУГА ТАЧКА** - Разматрање Извештаја о раду јавних тужилаштава на сузбијању криминалитета и заштити уставности и законитости у 2018. години (број: 02-1430/19 од 3. априла 2019. године).

 Председавајући је ставио на гласање предлог:

-да Одбор за правосуђе, државну управу и локалну самоуправу констатује да је Извештај о раду јавних тужилаштава на сузбијању криминалитета и заштити уставности и законитости у 2018. години, Републички јавни тужилац поднео Народној скупштини на основу члана 29. став 3. тачка 4. Закона о јавном тужилаштву;

-да Одбор констатоује да је Републички јавни тужилац у Извештају о раду јавних тужилаштава на сузбијању криминалитета и заштити уставности и законитости у 2018. години целовито представио активности јавних тужилаштава, које произлазе из Уставом и законом утврђеног положаја тужилаштва као самосталног органа који гони починиоце кривичних и других кажњивих дела и предузима мере заштите уставности и законитости;

-да Одбор предложи Народној скупштини да прихвати Извештај о раду јавних тужилаштава на сузбијању криминалитета и заштити уставности и законитости у 2018. години;

 -да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **једногласно** усвојили наведене предлоге.

**ТРЕЋА ТАЧКА –** Разматрање Извештаја о раду Државног већа тужилаца за 2018. годину (број: 02-1425/19 од 2. априла 2019. године).

 Председавајући је ставио на гласање предлог:

-да Одбор за правосуђе, државну управу и локалну самоуправу констатује да је Извештај о раду Државног већа тужилаца за 2018. годину, поднет Народној скупштини на основу члана 19. став 1. Закона о Државном већу тужилаца;

-да Одбор констатује да је Државно веће тужилаца у Извештају о раду за 2018. годину целовито представило активности Већа које произлазе из Уставом и законом утврђеног положаја Државног већа тужилаца као самосталног органа који обезбеђује и гарантује самосталност јавних тужилаца и заменика јавних тужилаца;

-да Одбор предложи Народној скупштини да прихвати Извештај о раду Државног већа тужилаца за 2018. годину;

 -да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** усвојили наведене предлоге.

**ПЕТА ТАЧКА** - Разматрање Предлога одлуке о избору заменика јавног тужиоца, који је поднело Државно веће тужилаца (број 119-1771/19 од 3. јуна 2019. године).

 Председавајући је ставио на гласање предлог:

 -да Одбор за правосуђе, државну управу и локалну самоуправу констатује да је Предлог одлуке о избору заменика јавних тужилаца поднело Државно веће тужилаца као овлашћени предлагач, у складу са чланом 75. став 1. Закона о јавном тужилаштву и чланом 13. алинеја друга Закона о државном већу тужилаца;

 -да Одбор одлучи да предложи Народној скупштини да прихвати Предлог одлуке о избору заменика јавног тужиоца у: Првом основном јавном тужилаштву у Београду, Другом основном јавном тужилаштву у Београду, Трећем основном јавном тужилаштву у Београду, Основном јавном тужилаштву у Убу, Основном јавном тужилаштву у Мионици, Основном јавном тужилаштву у Вршцу, Основном јавном тужилаштву у Новом Саду, Основном јавном тужилаштву Руми, Основном јавном тужилаштву у Суботици, Основном јавном тужилаштву у Врбасу, Основном јавном тужилаштву у Шапцу, Основном јавном тужилаштву у Крушевцу, Основном јавном тужилаштву у Рашки, Основном јавном тужилаштву у Чачку, Основном јавном тужилаштву у Горњем Милановцу, Основном јавном тужилаштву у Јагодини, Основном јавном тужилаштву у Краљеву, Основном јавном тужилаштву у Параћину, Основном јавном тужилаштву у Нишу, Основном јавном тужилаштву у Алексинцу, Основном јавном тужилаштву у Врању, Основном јавном тужилаштву у Прокупљу, Основном јавном тужилаштву у Пироту, Основном јавном тужилаштву у Неготину, Основном јавном тужилаштву у Владичином Хану;

 -да за известиоца Одбора на седници Народне скупштине одређен је Петар Петровић, председник Одбора.

Чланови Одбора су **једногласно** усвојили наведене предлоге.

**ШЕСТА ТАЧКА** - Разно.

 Расправа у вези са овом тачком дневног реда није отварана.

Седница је завршена у 12,45 часова.

СЕКРЕТАР ПРЕДСЕДНИК

Сања Пецељ Петар Петровић